Lorentz Lund

Lorentz Eugen Lund (født 13. desember 1896,Sjømennenes minnehall i Stavern. død 8. juli 1943Casualty Details, Commonwealth War Graves Commission.) var en norsk maskinmester i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Lund var maskinmester på en av de såkalte Kvarstadbåtene, de norske skipene som ble liggende i Göteborg etter det tyske angrepet på Norge 9. april 1940. Skipene ble forsøkt brakt over til alliert havn i Storbritannia. MT «B.P. Newton» forlot Göteborg 31. mars 1942, samtidig som MT «Lind» og MT «Rigmor». Skipet ble angrepet av en tysk tråler i posisjon , men kom seg unna. Senere på dagen ble skipet først utsatt for angrep fra jagerfly, deretter fra bombefly. Skadene var imidlertid begrenset, og i tiltagende mørke utover kvelden unnslapp skipet videre angrep. Hun ble møtt av den britiske jageren HMS «Valorous» på morgenen 2. april og ankom Leith i Storbritannia dagen etter.

I statsråd 21. august 1942 ble Lund, sammen med skipsfører på MT «B.P. Newton» Elias R. Blindheim og skipets maskinist John Magnus Haaland, tildelt Krigskorset for under tyske angrep å ha brutt blokaden og brakt MT «B.P. Newton» fra Göteborg til sikker havn i Storbritannia.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 60–61. Lund ble også utnevnt til medlem av Den britiske imperieordenen.Operation Performance. Page 2 - Crew Lists, Warsailors.com.

I juli 1943 lastet MT «B.P. Newton» olje på Trinidad og seilte derfra i konvoi med East London i Sør-Afrika som mål. Skipet ble 8. juli torpedert av en tysk ubåt utenfor Paramaribo i Brasil.B. P. Newton MT, Sjømennenes minnehall i Stavern. 23 av mannskapet omkom, blant dem Lorentz Lund.

Lund minnes i Sjømennenes minnehall i Stavern og hans navn er innskrevet på en av minneplatene over falne i Tower Hill Memorial i London.

 Referanser 

Kategori:Norske krigsseilere under andre verdenskrig
Kategori:Kvarstadbåtene
Kategori:Krigskorset
Kategori:Honorære utnevnelser til Order of the British Empire
Kategori:Artikler i sjøfart-prosjektet